Document ID: 31995R0618

KOMISSION ASETUS (EY) N:o 618/95,
annettu 22 päivänä maaliskuuta 1995,
säilyketeollisuudelle 1 päivästä lokakuuta 31 päivään joulukuuta 1993 toimitettuja tonnikaloja koskevan tasaushyvityksen myöntämisestä tuottajajärjestöille
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kalastus- ja vesiviljelytuotealan yhteisestä markkinajärjestelystä 17 päivänä joulukuuta 1992 annetun neuvoston asetuksen (ETY) N:o 3759/92 (1), sellaisena kuin se on viimeksi muutettuna asetuksella (ETY) N:o 1891/93 (2), ja erityisesti sen 18 artiklan 8 kohdan,
ottaa huomioon yhteisessä maatalouspolitiikassa sovellettavista laskentayksiköistä ja muuntokursseista 28 päivänä joulukuuta 1992 annetun neuvoston asetuksen (ETY) N:o 3813/92 (3), sellaisena kuin se on viimeksi muutettuna asetuksella (EY) N:o 150/95 (4), ja erityisesti sen 12 artiklan ja 13 artiklan 1 kohdan,
sekä katsoo, että
asetuksen (ETY) N:o 3759/92 18 artiklassa tarkoitettu tasaushyvitys myönnetään tietyin edellytyksin yhteisön tonnikalan tuottajajärjestöille säilyketeollisuudelle sen kalenterivuosineljänneksen aikana toimitetuista tonnikalamääristä, jonka osalta hinnat on noteerattu, jos sekä vuosineljänneksen keskimääräinen hinta yhteisön markkinoilla ja vapaasti rajalla -hinta, johon on tarvittaessa lisätty siihen sovellettava tasoitusmaksu, ovat tasolla, joka on vähemmän kuin 93 prosenttia yhteisön kyseisen tuotteen tuottajahinnasta,
yhteisön markkinoiden tilanteen arviointi osoittaa, että kyseisen tuotteen kolmen lajin osalta asetuksen (ETY) N:o 3759/92 18 artiklassa tarkoitettu sekä vuosineljänneksen keskimääräinen hinta markkinoilla että vapaasti rajalla -hinta olivat 1 päivästä lokakuuta 31 päivään joulukuuta 1993 tasolla, joka oli vähemmän kuin 93 prosenttia CN-koodiin 1604 kuuluvien tuotteiden teolliseen valmistukseen tarkoitettujen tonnikalojen yhteisön tuottajahinnan vahvistamisesta kalastustuotteiden markkinointivuodeksi 1993 annetussa komission asetuksessa (ETY) N:o 351/93 (5) määritellystä voimassa olevasta yhteisön tuottajahinnasta,
asetuksen (ETY) N:o 3759/92 18 artiklan 2 kohdan mukaisesti tasaushyvitykseen oikeutetut määrät eivät missään tapauksessa saa ylittää kyseisen vuosineljänneksen osalta saman artiklan 4 kohdassa tarkoitettuja rajoja,
kyseiset vuosineljänneksen aikana yhteisön tullialueelle sijoittautuneelle säilyketeollisuudelle myydyt ja toimitetut määrät ovat isosilmätonnikalan osalta suurempia kuin kolmen edeltävän kalastustuotteiden markkinointivuoden saman vuosineljänneksen aikana myydyt ja toimitetut määrät, ja enemmän kuin 10 kilogrammaa painavien keltaevätonnikalojen osalta ja valkotonnikalan osalta 110 prosenttia kalatuotteiden markkinointivuosien 1984-1986 saman vuosineljänneksen aikana myydyistä ja toimitetuista määristä; nämä määrät ylittävät asetuksen (ETY) N:o 3759/92 18 artiklan 4 kohdan toisessa luetelmakohdassa isosilmätonnikalalle vahvistetut rajat ja kolmannessa luetelmakohdassa enemmän kuin 10 kg painavalle keltaevätonnikalalle sekä valkotonnikalalle vahvistetut rajat, joten näiden tuotteiden osalta olisi rajoitettava hyvitykseen oikeutettujen määrien kokonaismäärää ja vahvistettava näiden määrien jakaminen asianomaisten tuottajajärjestöjen kesken suhteellisesti niiden kunkin kalastustuotteiden markkinointivuosien 1984-1986 saman vuosineljänneksen tuotannon perusteella,
tämän vuoksi olisi päätettävä, että kyseisille tuotteille myönnetään tasaushyvitys 1 päivän lokakuuta ja 31 päivän joulukuuta 1993 väliseksi ajanjaksoksi,
komission asetuksen (ETY) N:o 2381/89 (6) 9 artiklassa säädetään, että säilyketeollisuudelle tarkoitetun tonnikalan tasaushyvitykseen sovellettavan maatalouden muuntokurssin määräytymisperusteet ovat tuotteen toimittamispäivänä voimassa olevat määräytymisperusteet; 1 päivän lokakuuta ja 31 päivän joulukuuta 1993 välisenä ajanjaksona kyseiseen maatalouden muuntokurssiin sovelletaan 17 päivänä maaliskuuta 1993 annetussa asetuksessa (ETY) N:o 1209/93 (7) säädettyä korjauskerrointa, jonka suuruus on 1,207509; tasaushyvitys on vahvistettava tämän mukaisesti, ja
tässä asetuksessa säädetyt toimenpiteet ovat kalastustuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Asetuksen (ETY) N:o 3759/92 18 artiklassa tarkoitettu tasaushyvitys myönnetään 1 päivän lokakuuta ja 31 päivän joulukuuta 1993 väliseksi ajanjaksoksi jäljempänä mainituille tuotteille:
TAULUKON PAIKKA
2 artikla
1. Hyvitykseen oikeutettujen määrien kokonaismäärä rajoitetaan näiden kolmen lajin osalta seuraavasti:
TAULUKON PAIKKA
2. Kokonaismäärän jakaminen asianomaisten tuottajajärjestöjen kesken määritellään liitteessä.
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä maaliskuuta 1995.

Labels: 17
6